Document ID: 32000R2884

Komisijas Regula (EK) Nr. 2884/2000
(2000. gada 27. decembris),
ar kuru groza Regulu (EK) Nr. 174/1999, ar ko paredz īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1670/2000 [2], un jo īpaši tās 31. panta 14. punktu,
tā kā:
(1) Padomes Regula (EK) Nr. 2851/2000 [3] paredz konkrētas koncesijas Kopienas tarifu kvotu veidā dažiem lauksaimniecības produktiem, kā arī dažu Eiropas Līgumā ar Poliju minētu lauksaimniecības koncesiju pielāgojumu kā autonomu pārejas pasākumu. Viena no šīm koncesijām diferencē kompensācijas par produktiem, kas atbilst KN kodam 0405, no 2001. gada 1. janvāra atceļot kompensāciju par šiem produktiem, ja tos eksportē uz Poliju.
(2) Polijas iestādes ir apņēmušās nodrošināt, ka tikai tādus Kopienas sviesta sūtījumus, par kuriem nav piešķirta kompensācija, atļauj importēt Polijā. Tālab Komisijas 1999. gada 26. janvāra Regulā (EK) Nr. 174/1999, ar ko nosaka īpašus sīki izstrādātus noteikumus par to, kā piemērot Padomes Regulu (EEK) Nr. 804/68 attiecībā uz piena un piena produktu eksporta licencēm un eksporta kompensācijām [4], kurā jaunākie grozījumi izdarīti ar Regulu (EK) Nr. 2357/2000 [5], jāiekļauj pants, kas paredz, ka jāuzrāda apliecināta eksporta licences kopija, kurā ietverta īpaša informācija, kas garantē to, ka par minētajiem produktiem nav piešķirta eksporta kompensācija. Lai izveidotu saikni starp importētajiem produktiem un eksporta licencē norādītajiem produktiem, tirgus dalībniekiem, ievedot produktus Polijā, jāuzrāda apliecināta eksporta deklarācijas kopija, kurā ir īpaša informācija, kas attiecas uz eksporta licenci.
(3) Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulā (EK) Nr. 174/1999 iekļauj šādu 20.b pantu:
"20.b pants
1. To produktu eksportam, uz ko attiecas KN kods 0405, kurš minēts Regulas (EK) Nr. 1255/1999 1.e pantā, piemēro šādus noteikumus.
2. Veicot 1. punktā minēto eksportu, saskaņā ar šo pantu izdotas eksporta licences apliecināta kopija un pienācīgi vizēta katra sūtījuma eksporta deklarācijas kopija jāuzrāda Polijas kompetentajām iestādēm. Preces nedrīkst būt iepriekš eksportētas uz citu trešo valsti.
3. Licences pieteikumos un licencēs iekļauj:
a) 7. ailē - vārdu "Polija";
b) 15. ailē - preču aprakstu saskaņā ar kombinēto nomenklatūru;
c) 16. ailē - astoņu ciparu kombinētās nomenklatūras kodu un katra 15. ailē minētā produktu veida daudzumu kilogramos;
d) 17. un 18. ailē - to produktu kopējo daudzumu, kas minēti 16. ailē;
e) 20. ailē - vārdus "Sviests eksportam uz Poliju. Regulas (EK) Nr. 174/1999 20.b pants";
f) 22. ailē - vārdus "nepiemēro eksporta kompensāciju";
g) licences ir derīgas tikai šādi norādītiem produktiem un daudzumiem.
4. Saskaņā ar šo pantu izdotās licences uzliek pienākumu veikt eksportu uz 7. ailē norādīto galamērķi.
5. Licences izdod nekavējoties pēc tam, kad iesniegti pieteikumi. Pēc attiecīgās personas lūguma izsniedz vizētās licences apliecinātu kopiju.
6. Kad izdod licences, nav jāmaksā drošības nauda.
7. Neatkarīgi no Komisijas Regulas (EK) Nr. 1291/2000 [6] 9. panta licences nav nododamas tālāk.
8. Licences ir derīgas no to izdošanas dienas Regulas (EK) Nr. 1291/2000 23. panta 1. punkta nozīmē līdz nākamajam 30. jūnijam.
9. Līdz februāra beigām kompetentās dalībvalstu iestādes paziņo Komisijai iepriekšējā gadā izdoto licenču skaitu un attiecīgā sviesta daudzumu, kas sadalīts atbilstoši kombinētās nomenklatūras kodiem.
10. I nodaļu nepiemēro."
2. pants
Šī regula stājas spēkā 2001. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 27. decembrī

Labels: 3
17
18